Dassies let op hul koolstofvoetspoor
Die Dasse het vanaf Maandag, 1 Februarie 2015 'n Eko-week gehou waar die skool gemotiveer was om "groener" te lewe.
Die leerders is blootgestel aan herwinning deur produkte weer te gebruik en die natuur skoon te hou.
Op die foto verskyn van links: Stephani Heenop, Josie Jacobs, Anru van Schalkwyk en Radandt Malherbe met spekboompies wat hulle vir Laerskool Volschenk se graad ses en sewe klasse gegee het. Die spekbome speel 'n belangrike rol in die opneem van koolstofdioksied en die vrylating van suurstof.
Lekker gees en puik prestasies
Die skool het op Donderdag, 21 Januarie 2016, die atletiekseisoen met 'n opwindende kleure-byeenkoms begin.
Die dag het gepaard gegaan met oorverdowende sang, veelkleurige uitrustings, lekker eetgoed... en natuurlik ook puik atletiekprestasies.
Connor Flanigan het 940 tabelpunte vir spiesgooi seuns o.15 behaal en sorg vir die beste seunsprestasie van die dag. Die beste dogtersprestasie is deur Alika Steyn met 910 tabelpunte vir diskus dogters o.14 behaal. 'n Totaal van 33 items was bo 600 punte, wat 'n uitstekende prestasie is en drie nuwe rekords is opgestel.
Die ywerige geelspan het die beker huis toe geneem vir die span wat die meeste punte aangeteken het. Die groenspan het die geesbeker verower.
Die goeie prestasies en groot gees gedurende die dag skep groot verwagting van die groep Dasse vir die komende seisoen.
Dasse hou sportdinee
Op Woensdag, 30 September 2015 was die jaarlikse sportdinee gehou, 'n swierige geleentheid waar daar aan die skool se sportmanne en –vroue erkenning gegee word.
Daar is verskeie toekennings oorhandig, bv. kapteine van die eerstespanne – netbal: Magdel van Zyl; hokkie: KC Boswell; rugby: Christof Gouws.
Spesiale toekennings is aan die volgende leerders gemaak: Magdel van Zyl is in die O/17 SA-groep van 35 netbalspelers opgeneem. Sy is dus een van die vyf beste O/17 doele in die hele land. Bernalee Herbert het aan die "All Ages" SA Toernooi te Boksburg deelgeneem en sy en haar O/15-span het uitstekend gevaar om die goue medalje op hierdie toernooi te wen. Andrea de Waal was deel van die O/16 SWD-hokkiespan wat 'n bronsmedalje tydens 'n nasionale toernooi gewen het. Bruneele Onrust, kaptein van die O/16 SWD-netbalspan; Jamie Alman, kaptein van die O/15 SWD-netbalspan; Marlé van Wyk, kaptein van die O/14 SWD-netbalspan; Nadene Michaels, onder-kaptein van die O/18 Wes-Kaap Netbalspan en Adunaike Hurling, onder-kaptein van die O/14 Wes-Kaap netbalspan. Die netbalspan met die beste gees was die eerste netbalspan. Die O/18B-hokkiespan was die hokkiespan met die beste gees. Die rugbyspan wat die beste gees gehad het was die O/19A-span. Die spanne met die beste wengemiddeldes was die eerste hokkiespan, die O/14B-netbalspan en die O/15-rugbyspan. Die eerste netbalspan is as die beste eerstespan vir 2015 aangewys.
Op die foto verskyn die drie eerstespan kapteine saam met me. Annamarie Riekert wat die oorhandiging van die toekennings behartig het.
Dasse verower trofee vir vierde jaar in 'n ry
Die Dasse van Hoërskool Langenhoven was op Saterdag, 29 Augustus 2015, een te veel vir die sportspanne van Hoërskool Swellendam met die jaarlikse interskole-kragmeting.
Die netbal het die Swellies behoorlik ore aangesit deur al agt hulle wedstryde te wen. Die tellings was as volg: Langenhoven se O/14B's oorrompel Swellendam met 21-14, die O/14A's wen 16-14 en die O/15A's teen hulle O/16B's wen 34-5. Die Dasse se O/16B's seëvier teen hulle O/16C's met 30-6, die O/16A's wen 25-17 en die O/18C's met 17-8. Langenhoven se tweedespan wen 21-16 en die eerstespan wen welverdiend met 27-25. Die hokkie het baie kompeterende wedstryde gehad en die tellings was as volg: Die O/14A's speel 0-0 gelykop. Die O/16A's asook die O/16B's seëvier met 1-0. Die tweedespan moes egter met 1-2 die knie buig. Die eerstespan het 'n baie goeie vertoning gelewer en was
Dassies presteer in skyfskiet
Die Dasse se skyfskietspan het op Saterdag, 29 Augustus 2015 aan SAARA se Wes-Kaap luggeweer-kampioenskappe te Bellville deelgeneem.
Die uitslae wat melding verdien is: Corina Wepener het 'n silwermedalje in 10-meter olimpies verwerf en Johan van der Vyfer het vir 3-posisie en 10-meter twee bronsmedaljes verwerf.